b'\n_START_ARTICLE_\nKvotehandel\n_START_PARAGRAPH_\nKvotehandel er kj\xc3\xb8p og salg av utslippskvoter for karbondioksid._NEWLINE_EU organiserer verdens mest omfattende handel med utslippskvoter, og p\xc3\xa5legger bedrifter \xc3\xa5 sikre seg kvoter tilsvarende egne utslipp av karbondioksid. The European Union Emmission Trading Scheme omfatter energi- og industriselskaper som til sammen st\xc3\xa5r for rundt halvparten av EUs totale utslipp av karbondioksid. Kvotene er i noen tilfeller blitt tildelt gratis, i andre tilfeller m\xc3\xa5 selskapene kj\xc3\xb8pe dem til en pris som styres av tilbud og ettersp\xc3\xb8rsel._NEWLINE_Den gr\xc3\xb8nne utviklingsmekanismen \xe2\x80\x93 engelsk Clean Development Mechanism (CDM) \xe2\x80\x93 er et system for salg av utslippskvoter fra utviklingsland til industriland. CDM er knyttet til Kyoto-avtalen og inneb\xc3\xa6rer at selskaper i industriland kan sikre seg klimakvoter ved \xc3\xa5 finansiere utslippsreduksjoner i land som selv ikke er forpliktet til \xc3\xa5 holde sine utslipp under en bestemt grense._NEWLINE_Det norske selskapet Point Carbon jobber med r\xc3\xa5dgivning og analyse knyttet til markeder for omsetning av karbondioksidkvoter. Selskapet arrangerte i mars 2008 en konferanse i K\xc3\xb8benhavn hvor statsminister Jens Stoltenberg og lederen for FNs klimapanel Rajendra K. Pachauri var blant foredragsholderne.'